(Návrh)

 Komuniké

Vláda Slovenskej republiky na svojom zasadnutí ..............prerokovala a vzala na vedomie   správu o plnení úloh vyplývajúcich z koncepcie organizácie a rozvoja integrovaného záchranného systému do roku 2010.
Vláda konštatuje, že dobudovaním informačnej infraštruktúry integrovaného záchranného systému získajú koordinačné strediská integrovaného záchranného systému plnohodnotné technické vybavenie na zabezpečovanie príjmu tiesňového volania na linke tiesňového volania 112. Využívanie novej  technológie umožní zrýchlenie poskytnutia pomoci postihnutým, zlepšenie informačných tokov medzi záchranárskymi subjektmi integrovaného záchranného systému, efektívne využívanie potenciálnych zdrojov síl a prostriedkov použiteľných na poskytovanie pomoci a v neposlednom rade rýchlu a efektívnu informovanosť krízových  štábov pri  riešení krízových  situácií.  
Vybudovaním nových organizačných štruktúr a vybavením koordinačných stredísk integrovaného záchranného systému sa vytvoria predpoklady na zvýšenie úrovne spoločenskej bezpečnosti v oblasti poskytovania pomoci v tiesni, a tým aj posilnenie vedomia spoločnosti a zvýšenie dôvery k záchranárskym subjektom.